als_Latn dik_Latn sag_Latn
Përktheu: Leuditë Mejzini
Për gejët dhe lesbiket 1970-tat ishin vite të arritjeve të rëndësishme. Emancipimi i gejëve dhe grave ndryshoi tablonë seksuale të kombit. Qindra e mijëra lesbike dhe burra gejë bënë publik orientimin e tyre seksual dhe në mënyrë të hapur afirmuan erotizmin ndaj të njëjtit seks. Fituam shfuqizimin e ligjeve që ndëshkojnë homoseksualitetin në gjysmën e shteteve, Shfuqizimin e pjesshëm të përjashtimit të lesbikeve dhe gejëve nga punësimi federal, mbrojtjen me të drejtat civile në disa qytete, përfshirjen e të drejtave të homoseksualëve në platformën e Partisë Demokratike, dhe eliminimin e homoseksualitetit nga lista profesionit psikiatrik si sëmundje mendore. Subkultura e gejëve u zgjerua dhe u bë gjithnjë e më e dukshme në qytetet e mëdha, dhe feministet lesbike hapen rrugën në ndërtimin e institucioneve dhe një kulture alternative që u përpoq të materializonte një vizion emancipues të së ardhmes.
als_Latn als_Latn